**Til læraren**

Udyr har alle elevar ei erfaring med, anten gjennom litteraturen, spel eller film. Med utgangspunkt i det spennande tekstutdraget frå romanen *Udyret i tunnelen* får elevane reflektere over historia dei møter, både skriftleg og munnleg. I opplegget er det fletta inn kreative læringsaktivitetar der elevane får teikne udyr, lage teikneserie av forteljinga og ta udyret sin synsvinkel. Målet med undervisingsopplegget er å styrkje leseforståinga, men også skape eit engasjement kring historia som blir lesen, og gje elevane rom for kreativitet og samarbeid. Lesing er så visst gøy! Spesielt når det handlar om eit skummelt og skremmande udyr ...

For at opplegget skal vere enkelt for deg å ta i bruk i klasserommet, har vi samla alle oppgåvene i ein presentasjon som du kan ha på lystavla framme i klasserommet. Oppgåvene kan du redigere og tilpasse etter behov.